[{"text_idx": "#000001", "text": "Kruiisilaevad peatusid sel hooajal Tallinnas 45 korda"}, {"text_idx": "#000002", "text": "2021.aastal peatusid kruiisilaevad Tallinna Vanasadamas 45 korda ning to\u0303id meie pealinnaga tutvuma 63 164 kruiisituristi."}, {"text_idx": "#000003", "text": "Kruiisihooaeg sai alguse 2.juulil, mil Tallinnasse saabus TUI Cruises laev Mein Schiff1, sama laev oli ka viimane, mis hooaja 21.oktoobril lo\u0303petas. Kokku peatusid Tallinnas 13 erinevat kruiisilaeva."}, {"text_idx": "#000005", "text": "Ko\u0303ige rohkem ku\u0308lastusi ehk 16 toimus augustis, sellele ja\u0308rgnesid septembri 13, juuli 10 ja oktoobri 6 ku\u0308lastust. Kuigi kruiisifirmad ja\u0308tkavad Po\u0303hja-Euroopa kruiiside pakkumist ka talvisel perioodil, siis Eesti ko\u0303rge nakatumisna\u0308itaja ning La\u0308a\u0308nemere heitliku ilma to\u0303ttu suure to\u0303ena\u0308osusega kruiisilaevad Tallinnasse sel talvel ei jo\u0303ua."}, {"text_idx": "#000006", "text": "Kui hooaja alguses said kruiisituristid maale vaid organiseeritud ekskursioonide raames viies vo\u0303imalikult miinimumini omavahelisi kontakte ja kokkupuuteid kohalikega, siis hooaja lo\u0303pupoole oli vaktsineeritud reisijatel vo\u0303imalik meie pealinna ku\u0308lastada ka iseseisvalt. Tallinna Sadam ta\u0308nab ko\u0303iki koosto\u0308o\u0308partnereid ja ametkondi, kelle paindlikule ja olukorrale vastavale tegutsemisele oli sel aastal vo\u0303imalik kruiisilaevade ja kruiisireisijate teenindamine."}, {"text_idx": "#000007", "text": "Saaremaa sadamat 2021. aastal kruiisilaevad ei ku\u0308lastanud. Koroonakriisi eelsel ehk 2019.aastal peatusid kruiisilaevad Tallinnas 338 korda ja laevade pardal oli 656 087 reisijat. Saaremaal peatusid kruiisilaevad 2019.aastal 7 korda ning to\u0303id saarele 3836 huvilist. 2020.aastal toimus u\u0308ks kruiisilaevaku\u0308lastus Saaremaa sadamasse, mil Tallinki laev Victoria I to\u0303i Eesti suurimale saarele soomlastest kruiisituristid. Tallinnas 2020.aastal kruiisilaevaku\u0308lastusi ei olnud."}, {"text_idx": "#000008", "text": "Tallinna Sadam loodab ja\u0308rgmisel aastal Tallinnas vastu vo\u0303tta juba oluliselt rohkem kruiisilaevaku\u0308lastusi ning usume, et kruiisilaevad jo\u0303uavad ka Saaremaale. Kuna koroonaviiruse olukord maailmas mo\u0303jutab endiselt reisimist, siis kruiisifirmad ei ole veel ja\u0308rgmise aasta broneeringuid u\u0308le kinnitanud ja ta\u0308psem ku\u0308lastuste arv selgub ja\u0308rgmise aasta hooaja alguses vo\u0303i jooksul."}, {"text_idx": "#000009", "text": "28.09 toimuval Crevex2023 kriisio\u0303ppusel kostub Muugalt heliefekte ja sireene"}, {"text_idx": "#000010", "text": "Neljapa\u0308eval, 28. septembril toimub Muuga sadama la\u0308histel ja mujal Harjumaal suur o\u0303ppus, kus harjutatakse..."}, {"text_idx": "#000012", "text": "Juba aastaid on Paldiski olnud energeetika ja majandusarengu seisukohalt u\u0308ks keskne koht. Paldiski Lo\u0303unasadam,..."}, {"text_idx": "#000013", "text": "Vanasadama reisiterminalide juures on vo\u0303imalik reisijate\npealevo\u0303tmiseks ja mahapanekuks lu\u0308hiajaliselt tasuta parkida \u2013\nselleks on nii A- kui D-terminali juures Kiss&Sail parklad.\nKiss&Sail parklad on kasutamiseks nii eraso\u0303idukitele, mittelepingulistele\ntaksodele kui ka so\u0303idujagamis-app\u2019ide so\u0303idukitele (Bolt, Uber, Yandex jne).\nOtse terminali uste ette pa\u0308a\u0308sevad vaid lepingulised taksod (Tallink, Tulika).\nTerminalide ees on lubatud lu\u0308hiajaliselt parkida ainult bussidel."}]